406.10 REGOLAMENTI DWAR RIFUŻJONI TA’ TAXXA FUQ IL-VALUR MIŻJUD LILL-PERSUNI TAXXABBLI MHUX STABBILITI F’MALTA IŻDA STABBILITI FI STAT MEMBRU IEĦOR L-AVVIŻ LEGALI 357 tal-2009, kif emendat bl-Avviżi Legali 36 tal-2011 u 93 tal-2012. L-AVVIŻ LEGALI 357 tal-2009, kif emendat bl-Avviżi Legali 36 tal-2011 u 93 tal-2012. 1. Titolu u applikabilità. (1) It-titolu ta’ dawn ir-regolamenti huwa Regolamenti dwar Rifużjoni ta’ Taxxa fuq il-Valur Miżjud lill-Persuni Taxxabbli mhux stabbiliti f’Malta iżda stabbiliti fi Stat Membru ieħor. (2) Dawn ir-regolamenti għandhom japplikaw għall-applikazzjonijiet għal rifużjoni preżentati wara l-31 ta’ Diċembru, 2009. (3) Dawn ir-regolamenti jdaħħlu fis-seħħ id-dispożizzjonijiet tad-Direttiva tal-Kunsill 2008/9/KE tat-12 ta’ Frar 2008. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra- "l-Att " tfisser l-Att dwar it-Taxxa fuq il-Valur Miżjud; Kap. 406. Kap. 406. " applikant " tfisser il-persuna taxxabbli mhux stabbilita f’Malta li tagħmel l-applikazzjoni għal rifużjoni; " applikazzjoni għal rifużjoni " tfisser l-applikazzjoni għal rifużjoni ta’ VAT imposta f’Maltali ssir minn persuna taxxabbli mhux stabbilita f’Malta fir-rigward ta’ oġġetti jew servizzi fornuti lilha minn persuni oħra taxxabbli f’Malta jew fir-rigward tal-importazzjoni ta’ oġġetti f’Malta; "perjodu ta’ rifużjoni " tfisser il-perjodu msemmi fir-regolament 16 kopert mill-applikazzjoni għal rifużjoni; "persuna taxxabbli mhux stabbilita f’Malta " tfisser persuna taxxabbli fis-sens tal-artikolu 5 tal-Att li ma tkunx stabbilita f’Malta iżda stabbilita fit-territorju ta’ Stat Membru ieħor. 3. Applikabilità. Dawn ir-regolamenti għandhom japplikaw għal kull persuna taxxabbli mhux stabbilita f’Malta li tissodisfa l-kondizzjonijiet li ġejjin: (a) matul il-perjodu ta’ rifużjoni, ma kellhiex f’Malta, is-sedetal-attivitajiet ekonomiċi tagħha, jew stabbiliment fiss li minnu ġew effettwati transazzjonijiet ta’ negozju, jew, jekk ebda sede jew stabbiliment fiss għal dawn ma eżistew, id-domiċilju jew il-post normali ta’ residenza tagħha; (b) matul il-perjodu ta’ rifużjoni, ma tkun forniet l-ebda oġġett jew servizz meqjus li kien fornut f’Malta, bl-eċċezzjoni tat-transazzjonijiet li ġejjin: (i) il-forniment ta’ servizzi ta’ trasport u servizzi anċillari għalihom, eżentati skond il-partiti 4(2), 4(3), 4(4), 4(5), 4(6), 5, 6 u 7 tat-Taqsima Wieħed tal-Ħames Skeda u l-artikolu 70 tal-Att; (ii) il-forniment ta’ oġġetti u servizzi lil persuna responsabbli għall-ħlas tal-VAT skond l-artikolu 20(2) tal-Att. 4. Non-applikabilità. Dawn ir-regolamenti m’għandhomx japplikaw fir-rigward ta’:(a) ammonti ta’ VAT li skond l-Att ġewfatturati b’mod żbaljat; (b) ammonti ta’ VATfatturati fir-rigward tal-fornimenti ta’ oġġetti li l-forniment tagħhom huwa, jew jista’ jkun, eżentat skond il-partiti 1(2) u 3 tat-Taqsima Wieħed tal-Ħames Skeda tal-Att. 5. Rifużjoni. (1) Il-Kummissarju għandu jirrifondi lil kull persuna taxxabbli mhux stabbilita f’Malta kull VAT imposta fir-rigward ta’ oġġetti jew servizzi fornuti lilha minn persuni oħra taxxabbli f’Malta jew fir-rigward tal-importazzjoni ta’ oġġetti f’Malta, sakemm dawk l-oġġetti u servizzi jintużaw għall-finijiet tat-transazzjonijiet li ġejjin: (a) it-transazzjonijiet imsemmijin fl-Artikoli 169) tad-Direttiva 2006/112/KE; (b) it-transazzjonijiet lil persuna responsabbli għall-ħlas tal-VAT skond l-artikolu 20(2) tal-Att. (2) Mingħajr preġudizzju għar-regolament 6, għall-finijiet ta’ dawn ir-regolamenti, il-jedd għal rifużjoni ta’ inputtax għandu jiġi determinat skond il-kondizzjonijiet imniż/la fl-Għaxar Skeda li tinsab mal-Att. 6. Persuni eliġibbli għal rifużjoni. (1) Biex tkun eliġibbli għal rifużjoni, persuna taxxabbli mhux stabbilita f’Malta għandha tagħmel transazzjonijiet li jagħtu lok għal dritt ta’ tnaqqis fl-Istat Membru li tkun stabbilita fih. (2) Meta persuna taxxabbli mhux stabbilita f’Malta tagħmel fl-Istat Membru li fih tkun stabbilita kemm transazzjonijiet li jagħtu lok għal dritt ta’ tnaqqis kemm transazzjonijiet li ma jagħtux lok għal dritt ta’ tnaqqis f’dak l-Istat Membru, dak il-proporzjon biss ta’ VAT li jkun rifondibbli skond ir-regolament 5, jista’ jiġi rifuż mill-Kummissarju kif inhu attribwit għal transazzjonijiet li jagħtu lok għal dritt ta’ tnaqqis skond l-Artikolu 173 tad-Direttiva 2006/112/KE kif applikati mill-Istat Membru ta’ stabbiliment. 7. Applikazzjoni elettronika għal rifużjoni. Sabiex tirċievi rifużjoni tal-VAT, il-persuna taxxabbli mhux stabbilita f’Malta għandha tindirizza applikazzjoni elettronika għal rifużjoni lill-Kummissarju u tippreżentaha lill-Istat Membru li fih hija stabbilita permezz tal-portal elettroniku imwaqqaf minn dak l-Istat Membru. 8. (1) L-applikazzjoni għal rifużjoni għandu jkun fiha l-informazzjoni li ġejja: (a) l-isem u l-indiriz zħiħ tal-applikant; (b) indirizz għal kuntatt b’mezzi elettroniċi; (ċ) deskrizzjoni tal-attività tan-negozju tal-applikant li għaliha jiġu akkwistati l-oġġetti u s-servizzi; (d) il-perjodu ta’ rifużjoni kopert mill-applikazzjoni; (e) dikjarazzjoni mill-applikant li huwa ma jkunforna l-ebda oġġett u servizz meqjus li jkun fornut f’Malta matul dak il-perjodu ta’ rifużjoni bl-eċċezzjoni tat-transazzjonijiet imsemmijin fir-regolament 3(b)i); (f) in-numru ta’ identifikazzjoni tal-VAT jew in-numru ta’ referenza tat-taxxa tal-applikant; (g) dettalji tal-kont tal-bank inkluż il-kodiċijiet IBANu BIC. (2) Flimkien mal-informazzjoni speċifikata fis-sub regolament (1), l-applikazzjoni għal rifużjoni għandha tindika, għal kull fattura jew dokument ta’ importazzjoni, id-dettalji li ġejjin: (a) l-isem u l-indiriz zħiħ tal-fornitur; (b) ħlief fil-każ ta’ importazzjoni, in-numru ta’ identifikazzjoni tal-VAT tal-fornitur, kif allokat mill-Kummissarju skond id-dispożizzjonijiet tal-artikolu 10 tal-Att; (ċ) id-data u n-numru tal-fattura jew tad-dokument ta’ importazzjoni; (d) l-ammont taxxabbli u l-ammont tal-VAT imniż/lin fil-munita euro;(e) l-ammont tal-VAT deduċibbli kalkolat skond ir-regolament 5 u t-tieni paragrafu tar-regolament 6 imniżżel fil-munita euro;(f) fejn applikabbli, il-proporzjon deduċibbli kalkolat skond ir-regolament 6, imniżżel bħala perċentwali; (g) ix-xorta tal-oġġetti u s-servizzi akkwistati, deskritti skond il-kodiċi fir-regolament 9. 9. (1) Fl-applikazzjoni għal rifużjoni, ix-xorta tal-oġġetti u s-servizzi akkwistati għandhom jiġu deskritti bil-kodiċi li ġejjin: 1 għal karburant; 2 għal kiri ta’ mezzi ta’ trasport; 3 għall-infiq konness ma’ mezzi tat-trasport (minbarra l-oġġetti u s-servizzi msemmija taħt il-kodiċi 1 u 2); 4 għall-imposti għall-użu tat-triq u għall-utent tat-triq; 5 għal spejjeż ta’ vjaġġar, bħal nollijiet tat-taxi, nollijiet tat-trasport pubbliku; 6 għall-akkomodazzjoni; 7 għall-ikel, xorb u servizzi ta’ ristoranti; 8 għal dħul għalfieri u esibizzjonijiet; 9 għall-infiq ta’ lussu, divertiment u intrattament; 10 għall-oħrajn. (2) Jekk jintuża l-kodiċi 10, għandha tigi indikata ix-xorta tal-oġġetti u s-servizzi fornuti. (3) Il-Kummissarju jista’ jitlob lill-applikant jagħti informazzjoni elettronika kodifikata addizzjonali dwar kull kodiċi mniżżel fis-sub regolament (1) sal-punt li tali informazzjoni tkun meħtieġa minħabba fi kwalunkwe restrizzjoni fuq id-dritt ta’ tnaqqis taħt l-Għaxar Skeda li tinsab mal-Att. 10. Dokumenti li jistgħu jintalbu. Mingħajr preġudizzju għat-talbiet għal informazzjoni skond ir-regolament 20, il-Kummissarju jista’ jesiġi li l-applikant jippreżenta b’mezzi elettroniċi kopja tal-fattura jew tad-dokument ta’ importazzjoni ma’ l-applikazzjoni għal rifużjoni fejn l-ammont taxxabbli fuq fattura jew dokument ta’ importazzjoni huwa ta’ elfeuro (€ 1,000) jew aktar. Fejn il-fattura tkun tinvolvi karburant, il-limitu huwa mitejnu ħamsin euro (€ 250). 11. Deskrizzjoni dwar l-attività tan-negozju. Il-Kummissarju jista’ jitlob lill-applikant jipprovdi deskrizzjoni tal-attività tan-negozju tiegħu billi juża l-kodiċijiet armonizzati determinati skond it-tieni subparagrafu tal-Artikolu 34a(3) tar-Regolament tal-Kunsill (KE) Nru 1798/2003. 12. Lingwa. Il-Kummissarju jista’ jispeċifika liema lingwa jew lingwi għandhom jintużaw mill-applikant sabiex tingħata l-informazzjoni fl-applikazzjoni għal rifużjoni jew f’każ ta’ informazzjoni addizzjonali. 13. Korrezzjoni li jaġġustaw il-proporzjon deduċibbli. (1) Jekk sussegwenti għal-preżentata tal-applikazzjoni għal rifużjoni jiġi aġġustat il-proporzjon deduċibbli skond l-Artikolu 175 tad-Direttiva 2006/112/KE, l-applikant għandu jikkoreġi l-ammont li applika għalih jew li jkun diġà ġierifuż. (2) Il-korrezzjoni għandha ssir f’applikazzjoni għal rifużjoni matul is-sena kalendarja ta’ wara l-perjodu ta’ rifużjoni konċernat jew, jekk l-applikant ma jagħmel l-ebda applikazzjoni għal rifużjoni matul dik is-sena kalendarja, billi tingħata dikjarazzjoni separata permezz tal-portal elettroniku imwaqqaf mill-Istat Membru fejn ikun stabbilit. 14. Xiri eliġibbli għal rifużjoni. (1) L-applikazzjoni għal rifużjoni għandha tirrelata ma’:(a) ix-xiri ta’ oġġetti jew servizzi li jkun ġiefatturat waqt il-perjodu ta’ rifużjoni, sakemm il-VAT tkun saret imponibbli qabel jew meta x-xiri jkun ġiefatturat, jew li fir-rigward tiegħu l-VAT tkun saret imponibbli waqt il-perjodu ta’ rifużjoni, kemm-il darba x-xiri jkun ġiefatturat qabel ma t-taxxa tkun saret imponibbli; (b) l-importazzjoni ta’ oġġetti matul il-perjodu ta’ rifużjoni. (2) Barra it-transazzjonijiet imsemmija fis-sub regolament (1), l-applikazzjoni għal rifużjoni tista’ tirrelata wkoll ma’ fatturi jew dokumenti ta’ importazzjoni mhux koperti minn applikazzjonijiet għal rifużjoni preċedenti u tikkonċerna transazzjonijiet kompluti matul is-sena kalendarja inkwistjoni. 15. Applikazzjoni valida. Emendat: A.L.36 tal-2011. (1) L-applikazzjoni għal rifużjoni għandha tiġi preżentata lill-Istat Membru ta’ stabbiliment sat-30 ta’ Settembru tas-sena kalendarja ta’ wara l-perjodu ta’ rifużjoni. L-applikazzjoni għandha tkun kunsidrata li ġiet preżentata biss jekk l-applikant ikun mela l-informazzjoni kollha meħtieġa taħt ir-regolamenti 8, 9 u 11: Iżda applikazzjonijiet għar-rifużjoni li huma relatati mal-periodi ta’ rifużjoni fl-2009 għandhom ikunu sottomessi lill-Istat Membru ta’ stabbiliment mhux aktar tard mill-31 ta’ Marzu, 2011. (2) L-Istat Membru ta’ stabbiliment għandu jibgħat lill-applikant mingħajr dewmien konferma elettronika li jkun irċeviha. 16. Perjodu ta’ rifużjoni. Il-perjodu ta’ rifużjoni ma għandux ikun aktar minn sena kalendarja jew inqas minn tliet xhur kalendarji. Applikazzjonijiet għal rifużjoni jistgħu, madankollu, ikunu jirreferu għal perjodu ta’ inqas minn tliet xhur fejn il-perjodu jkun jirrappreżenta l-bqija ta’ sena kalendarja. 17. Ammonti minimi. (1) Jekk l-applikazzjoni għal rifużjoni tirrigwarda perjodu ta’ rifużjoni ta’ inqas minn sena kalendarja iżda mhux ta’ inqas minn tliet xhur, l-ammont ta’ VAT li għalih tintalab rifużjoni ma jistax ikun ta’ inqas minn erba’ mitteuro (€ 400). (2) Jekk l-applikazzjoni għal rifużjoni tkun dwar perjodu ta’ rifużjoni ta’ sena kalendarja jew il-bqija ta’ sena kalendarja, l-ammont ta’ VAT ma jistax ikun ta’ inqas minn ħamsineuro (€ 50). 18. (1) L-Istat Membru ta’ stabbiliment m’għandux jibgħat l-applikazzjoni lill-Kummissarju meta, waqt il-perjodu ta’ rifużjoni, xi ċirkostanza minn dawn li ġejjin tkun tapplika għall-applikant fl-Istat Membru ta’ fejn ikun stabbilit: (a) ma jkunx persuna taxxabbli għall-finijiet tal-VAT; (b) jaghmel provvisti ta’ oġġetti jew ta’ servizzi li huma eżenti mingħajr xi jedd ta’ tnaqqis tal-VAT imħallsa fl-istadju preċedenti skond l-Artikoli 132, 135, 136, 371, l-Artikoli 374 sa 377, l-Artikolu 378(2)(a), l-Artikolu 379(2) jew l-Artikoli 380 sa 390 tad-Direttiva 2006/112/KE jew dispożizzjonijiet li jipprovdu eżenzjonijiet identiċi; (ċ) ikun kopert mill-eżenzjoni għall-intrapriżi żgħar skond id-dispożizzjonijiet provduti fl-Artikoli 284, 285, 286 u 287 tad-Direttiva 2006/112/KE; (d) ikun kopert mill-iskema ta’ rata fissa komuni għall-bdiewa skond id-dispożizzjonijiet provduti fl-Artikoli 296 sa 305 tad-Direttiva 2006/112/KE. (2) L-Istat Membru ta’ stabbiliment għandu jinnotifika b’mezz elettroniku lill-applikant dwar id-deċiżjoni tiegħu meħuda skond is-sub regolament (1). 19. Riċevuta tal-applikazzjoni. (1) Il-Kummissarju għandu jinnotifika lill-applikant mingħajr dewmien, b’mezz elettroniku, bid-data li fiha jkun irċieva l-applikazzjoni. (2) Il-Kummissarju għandu jinnotifika lill-applikant bid-deċiżjoni tiegħu li japprova jew jirrifjuta l-applikazzjoni għal rifużjoni fi żmien erba’ xhur minn meta jkun irċieva l-applikazzjoni. 20. (1) Meta l-Kummissarju jikkunsidra li huwa m’għandux l-informazzjoni rilevanti kollha sabiex jieħu deċiżjoni fir-rigward tal-applikazzjoni għal rifużjoni ħiħa jew ta’ parti minnha, huwa jista’ jitlob, b’mezz elettroniku, għal informazzjoni addizzjonali, b’mod partikolari mill-applikant jew mill-awtoritajiet kompetenti ta’ l-Istat Membru ta’ stabbiliment, fi żmien il-perijodu ta’ erba’ xhur imsemmi fir-regolament 19(2). Fejn l-informazzjoni addizzjonali tintalab minn xi ħadd ieħor minbarra l-applikant jew awtorità kompetenti ta’ Stat Membru, it-talba għandha ssir b’mezz elettroniku biss kemm-il darba dan il-mezz ikun disponibbli għar-riċevitur tat-talba. (2) Jekk ikun meħtieġ, il-Kummissarju jista’ jitlob aktar informazzjoni addizzjonali. L-informazzjoni mitluba skond dan ir-regolament tista’ tinkludi l-preżentazzjoni tal-oriġinal jew ta’ kopja tal-fattura rilevanti jew dokument rilevanti ta’ importazzjoni fejn il-Kummissarju jkollu dubbji raġonevoli dwar il-validità jew il-korrettezza ta’ talba partikolari. F’dak il-każ, il-limiti msemmijin fir-regolament 10 m’għandhomx japplikaw. (3) Il-Kummissarju għandu jiġi provdut bl-informazzjoni addizzjonali mitluba taħt is-subregolament (1) fi żmien xahar mid-data li fiha t-talba tasal għand il-persuna li lilha tkun indirizzata. 21. Notifiki wara talbiet għal informazzjoni addizzjonali. Meta l-Kummissarju jitlob informazzjoni addizzjonali, huwa għandu jinnotifika lill-applikant bid-deċiżjoni tiegħu li japprova jew li jirrifjuta l-applikazzjoni għal rifużjoni fi żmien xahrejn minn meta jirċievi l-informazzjoni mitluba jew, jekk ma jkunx irċieva tweġiba għat-talba tiegħu, fi żmien xahrejn mill-iskadenza tal-limitu ta’ żmien stabbilit fir-regolament 20(2). Madankollu, il-perjodu disponibbli għad-deċiżjoni fir-rigward tal-applikazzjoni għal rifużjoni ħiħa jew ta’ parti minnha, għandu dejjem ikun mill-inqas ta’ sitt xhur mid-data ta’ meta l-Kummissarju jkun irċieva l-applikazzjoni: Iżda meta l-Kummissarju jitlob aktar informazzjoni addizzjonali, huwa għandu jinnotifika lill-applikant dwar id-deċiżjoni tiegħu fir-rigward tal-applikazzjoni għal rifużjoni ħiħa jew ta’ parti minnha fi żmien tmien xhur minn meta jkun irċieva l-applikazzjoni. 22. (1) Meta l-applikazzjoni għal rifużjoni tiġi approvata, ir-rifużjoni tal-ammont approvat għandha titħallas mill-Kummissarju mhux aktar tard minn għaxart ijiem ta’ xogħol mill-iskadenza tat-terminu perentorju msemmi fir-regolament 19(2) jew, fejn tkun intalbet informazzjoni addizzjonali, it-termini perentorji msemmijin fir-regolament 21. (2) Ir-rifużjoni għandha titħallas f’Malta jew, fuq talba tal-applikant, f’kull Stat Membru ieħor. Fil-każ tal-aħħar, kull imposta tal-bank għat-trasferiment għandha titnaqqas mill-Kummissarju mill-ammont li għandu jitħallas lill-applikant. 23. Rifjut u appell. Emendat: A.L.93 tal-2012. (1) Fejn l-applikazzjoni għal rifużjoni tiġi kollha kemm hi rifjutata jew parti minnha, il-Kummissarju għandu jinnotifika lill-applikant b’din id-deċiżjoni u jinkludi r-raġunijiet għar-rifjut. (2) Appelli dwar deċiżjonijiet ta’ rifjut ta’ applikazzjoni għal rifużjoni jistgħu jsiru mill-applikant lit-Tribunal tar-Revi?joni Amministrattiva kif provdut bid-dispożizzjonijiet fl-artikolu 44 u fid-Disa’ Skeda li tinsab mal-Att. (3) Meta l-Kummissarju jonqos milli jieħu deċiżjoni dwar applikazzjoni għal rifużjoni fil-limiti ta’ żmien imsemmija fir-regolamenti 19(2) u 21, dan għandu jfisser li l-applikazzjoni hija meqjusa bħala rifjutata. 24. Irkupru, penali amministrattiva u imgħax. (1) Fejn rifużjoni tkun inkisbet bi frodi jew b’xi mod ieħor skorrett, il-Kummissarju għandu jipproċedi direttament sabiex jirkupra l-ammonti li jkunu tħallsu b’mod żbaljat kif ukoll kull penali u mgħax imposti skond is-sub regolament (2), mingħajr preġudizzju għad-dispożizzjonijiet dwar assistenza reċiproka għall-irkupru tal-VAT. (2) Meta rifużjoni tkun inkisbet f’ċirkostanzi msemmija fis-sub regolament (1), penali amministrattiva ekwivalenti għal għoxrin fil-mija tal-ammont riċevut indebitament għandha ssir dovuta, flimkien ma’ imgħax bir-rata ta’ żeropunt seb għa ħamsa fil-mija (0.75 %) għal kull xahar jew parti minnu, liema mgħax għandu jibda jiddekorri mid-data tal-ħlas tal-ammont riċevut indebitament sad-data li fiha dak l-ammont flimkien mal-penali amministrattiva u l-imgħax jitħallas lura lill-Kummissarju: Iżda l-ammont ta’ dik il-penali amministrattiva u mgħax meħuda flimkien ma għandhomx jeċċedu l-ammont miksub bi frodi jew b’xi mod irregolari ieħor. (3) Meta tkun ġiet imposta penali amministrattiva jew imgħax iżda li ma jkunux tħallsu, il-Kummissarju jista’ jissospendi kull rifużjoni ulterjuri lill-persuna taxxabbli involuta sal-ekwivalenti għall-ammont mhux imħallas. 25. Kont ta’ aġġustament ta’ rifużjoni. Il-Kummissarju għandu jikkonsidra tnaqqis jew żjieda ta’ l-ammont ta’ rifużjoni, kull aġġustament li jsir rigward applikazzjoni għal rifużjoni preċedenti skond ir-regolament 13 jew, fejn tiġi preżentata dikjarazzjoni separata, fl-għamla ta’ pagament jew irkupru separat. 26. (1) Għandu jkun dovut mgħax lill-applikant mill-Kummissarju fuq l-ammont ta’ rifużjoni li jrid jitħallas jekk ir-rifużjoni titħallas wara l-aħħar data ta’ pagament skond ir-regolament 22(1). (2) Jekk l-applikant ma jippreżentax l-informazzjoni addizzjonali jew informazzjoni addizzjonali ulterjuri mitluba lill-Kummissarju fil-limiti ta’ żmien speċifikati, is-subregolament (1) m’għandux japplika. Dan m’għandux japplika wkoll sakemm il-Kummissarju jirċievi d-dokumenti li għandhom jiġu preżentati elettronikament skond ir-regolament 10. 27. Kalkolu tal-imgħax. (1) L-imgħax għandu jiġi kalkolat mill-jum wara l-aħħar jum għall-pagament tar-rifużjoni skond ir-regolament 22(1) sal-jum li fih ir-rifużjoni fil-fatt titħallas. (2) L-imgħax għandu japplika skond id-dispożizzjonijiet tal-artikolu 24(3) tal-Att. 28. Applikazzjonijiet preżentati qabel l-1 ta’ Jannar 2010. (1) Id-dispożizzjonijiet tar-Regolamenti ta’ l-2004 dwar Rifuzjoni ta’ Taxxa fuq il-Valur Mizjud lill-Persuni Taxxabbli mhux stabbiliti f’Malta** Revokati b’dawn ir-Regolamenti. għandhom jibqgħu japplikaw għall-applikazzjonijiet għal rifużjoni preżentati qabel l-1 ta’ Jannar 2010. (2) Ir-referenzi magħmulin għar-regolamenti revokati għandhom jitqiesu bħala referenzi magħmula għal dawn ir-regolament i ħlief għall-applikazzjonijiet għal rifużjoni preżentati qabel l-1 ta’ Jannar 2010.